Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 30.Statuta Općine Brestovac („Službeni glasnik Općine Brestovac“ broj 3/2021), Općinsko vijeće Općine Brestovac, na 15. sjednici, održanoj 27.listopada 2023. godine, donosi

 O D L U K U

 o raspodjeli sredstava pomoći za ublažavanje i uklanjanje posljedica prirodnih

 nepogoda nastalih u srpnju 2023. godine

Članak 1.

Ovom Odlukom uređuje se raspodjela sredstava pomoći odobrenih na teret Posebnog dijela Državnog proračuna Republike Hrvatske za 2023. godinu (NN br. 145/22 i 63/23) koja su odobrena Požeško-slavonskoj županiji za ublažavanje i uklanjanje posljedica prirodne nepogode (olujno nevrijeme) na području Općine Brestovac koje se dogodilo dana 19. srpnja 2023. godine.

Članak 2.

Sredstva iz članka 1. ove Odluke daju se kao pomoć za ublažavanje i uklanjanje posljedica prirodne nepogode temeljem Odluke proglašenju prirodne nepogode zbog olujnog i orkanskog vjetra za područje gradova: Požega, Lipik, Pakrac i Pleternica i općine Brestovac (‘‘Požeško-slavonski službeni glasnik’’ broj 10/2023“).

Članak 3.

Novčana pomoć sukladno Odluci o kriterijima za dodjelu sredstava pomoći za ublažavanje i uklanjanje posljedica prirodnih nepogoda u srpnju 2023. godine, KLASA: 024-03/23-04/4, URBROJ: 2177-06-01/5-23-4 od 10.listopada 2023. godine (Požeško-slavonski službeni glasnik, broj:14/23.), Odluci o dodjeli sredstava pomoći za ublažavanje i uklanjanje posljedica prirodnih nepogoda nastalih u srpnju 2023. godine, KLASA:920-08/23-01/1, URBROJ:2177-02-23-4 od 11.listopada 2023. godine Požeško-slavonske županije i ovoj Odluci raspodijelit će se prijaviteljima šteta,i to:

- do 60% vrijednosti prijavljenih šteta na građevinama - obiteljskim kućama i višestambenim neosiguranim objektima u vlasništvu fizičkih osoba

- do 100% vrijednosti troškova koje su imale jedinice lokalne samouprave i službe civilne zaštite za nužnu sanaciju stambenih objekata u vlasništvu fizičkih osoba i troškove sakupljanja i zbrinjavanja otpada od sanacije šteta uzrokovanih prirodnim nepogodama.

Članak 4.

Ovlašćuje se Općinski načelnik Općine Brestovac za donošenje Odluke o dodjeli novčanih sredstava korisnicima, uz primjenu kriterija iz članka 3. ove Odluke .

Članak 5.

Ova Odluka stupa na snagu danom donošenja i objavit će se u Službenom glasniku Općine Brestovac.

KLASA:363-05/23-01/01

URBROJ:2177/02-01-23-2

Brestovac,27.10.2023.g.

 OPĆINSKO VIJEĆE OPĆINE BRESTOVAC

 PREDSJEDNIK OPĆINSKOG VIJEĆA

 Tomo Vrhovac